ai4bharat/Pralekha huggingface dataset:
صحت اور خاندانی بہبود کی وزارت
بھارت نے کئی نمایاں کامیابیاں حاصل کیں
کووڈ 19کے فعال معاملات 5لاکھ سے کم
ٹھیک ہونے والوں کی مجموعی تعداد 80لاکھ سے متجاوز، مجموعی ٹیسٹ 12کروڑکے پار
نئی دہلی ، 11؍نومبر:عالمی وباء کے خلاف اپنی اجتماعی لڑائی میں بھارت نے کئی تاریخی سنگ میل طے کئے ہیں ۔ بھارت میں فعال معاملات 106دنوں کے بعد پہلی بار 5لاکھ سے کم ہوئے ہیں ۔ آج مجموعی فعال معاملات 494657ہیں ۔28جولائی کو فعال معاملات کی تعداد 496988تھی ۔ اس کے ساتھ فعال معاملات مجموعی مثبت معاملات 5.73فیصد ہیں ۔
اس سے ملک میں فعال معاملات کے کم ہونے کے مستقل رجحان کا پتہ بھی چلتاہے ۔ یہ دنیابھرمیں ان کئی ممالک کے تناظرانتہائی اہمیت کا حامل ہے جہاں نئے معاملات کی تعداد میں اضافہ ہورہاہے ۔
یہ تاریخی کامیابی مرکزی حکومت کی مستقل ،مرحلہ واراورہدف شدہ حکمت عملیوں ، ریاستوں /مرکز کے زیراتنظام خطوں کے ذریعہ ان پرموثرعمل آوری ، ڈاکٹروں اورکووڈ 19کے دیگرجانبازوں کی بے لوث خدمات کے نتیجے میں ملی ہے ۔
27ریاستوں /مرکز کے زیرانتظام خطو ںمیں فعال معاملات کی تعد اد 20ہزارسے کم ہے ۔
صرف 8ریاستوں /مرکز کے زیرانتظام خطو ں میں 20ہزارسے زیادہ فعال معاملات ہیں ۔ دوریاستوں  میں فعال معاملات 50ہزارسے زیادہ ہیں ۔
پچھلے 24گھنٹوں میں 42281نئے معاملات سامنے آئے ہیں جب کہ اس مدت میں 50329فعال معاملات ٹھیک ہوئے ہیں ۔ یہ یومیہ ٹھیک ہونے والے معاملات کا 39واں دن ہے جس میں یومیہ نئے معاملات کے مقابلے ٹھیک ہونے والوں کی تعداد زیادہ ہے ۔
اس طرح ٹھیک ہونے والے مریضوں کی مجموعی تعداد بھی اس مدت میں بڑھی ہے اوراسی کے ساتھ ٹھیک ہونے والے مریضوں کی مجموعی تعداد اورمجموعی فعال معاملات کے مابین فرق رونماہواہے ۔
ٹھیک ہونے والے مریضوں کی مجموعی تعداد 80لاکھ سے متجاوز کرگئی ہے ۔آج کی تاریخ تک ٹھیک ہونے والے مریضوں کی مجموعی تعداد 8013783ہے ۔ٹھیک ہونے والے معاملات اور فعال معاملات کے درمیان فرق میں اضافہ ہواہے ۔ ٹھیک ہونے والے معاملات کی شرح بڑھ کر92.79فیصد ہوگئی ہے ۔
ایک دیگرسنگ میل کے تحت بھارت میں مجموعی ٹیسٹ 12کروڑسے تجاوزکرگئے ہیں ۔ ملک میں پچھلے 24گھنٹوں میں 1153294ٹیسٹ کئے گئے ہیں ۔
ٹیسٹنگ انفراسٹکچرمیں اضافہ کرکے یومیہ کم معاملات کے رجحان کو ممکن بنایاگیاہے ۔
زیادہ سے زیادہ جانچ سے انفیکشن سے متاثرہ آبادی کی جلدنشاندہی کرنے میں مدد ملی ہے ۔ اس طرح سے انفیکشن سے متاثرنہ ہونے والی آبادی تک وائرس کے پھیلاو کو روکاجاسکاہے ۔
اس طرح یومیہ نئے معاملات مسلسل 50000سے کم سا منے آرہے ہیں ۔
77فیصد ٹھیک ہونے والے نئے معاملات 10ریاستوں /مرکزکے زیرانتظام خطوں میں مرکوز ہیں ۔
مہاراشٹرمیں یومیہ ٹھیک ہونے والوں کی تعداد سب سے زیادہ ہے ۔ یہاں ایک دن میں 6718مریض ٹھیک ہوئے ہیں ۔ اس کے بعد کیرلا میں ایک دن میں ٹھیک ہونے والوں کی تعداد 6698ہے ۔اس کے بعد دہلی کا نمبر آتاہے جہاں ایک دن میں 6157مریض ٹھیک ہوئے ہیں ۔
ٹاپ 10ریاستوں اور مرکز کے زیرانتظام خطوں میں 78فیصد نئے معاملات سامنے آئے ہیں ۔ دہلی میں یومیہ سب سے زیادہ نئے معاملے سامنے آئے ہیں ۔ یہاں نئے معاملات کی تعداد 7830ہے ۔ اس کے بعد کیرالا کانمبر آتاہے ۔ جہاں ایک دن میں 6010معاملات سامنے آئے ہیں ۔
10ریاستوں/ مرکزکے انتظام خطوں میں کووڈ سے ہونے والی اموات 79فیصد ہیں ۔پچھلے 24گھنٹوں میں 512اموات ہوئی ہیں ۔ اموات معاملے کی مجموعی شرح 1.48فیصد ہے اوراس میں مسلسل کمی آرہی ہے ۔
مہاراشٹرمیں سب سے زیادہ 110اموات ہوئی ہیں۔ اس کے بعد دہلی میں 83اموات اور مغربی بنگال میں 53نئی اموات ہوئی ہیں ۔
وزارات ثقافت
جناب جی کشن ریڈی جیوترگمیا کا افتتاح کریں گے جو گمنام فنکاروں کی صلاحیتوں کو منظر عام پر لانے کا فیسٹویل ہے۔ یہ اکیس جون سے پچیس جون تک چلے گا
آزادی کا امرت مہوتسو کے حصے کے طور پر جو ملک کی آزادی کے پچہتر برس مکمل ہونے کا جشن ہے اور عالمی یوم موسیقی کے موقع پر سنگیت ناٹک اکیڈمی جیوتر گمیا پیش کررہی ہے، جو ملک بھر سے منفرد آلات موسیقی کی انوکھی صلاحیتوں کے مظاہرے کا فیسٹویل ہے ۔ ان میں سڑکوں پر گانے والے، ٹرینوں میں لوگوں کو تفریح کرانے والے، مندروں میں اپنے فن کا مظاہرہ کرنے والے وغیرہ شامل ہیں۔ ثقافت ، سیاحت اور ڈی این ای آر کے مرکزی وزیر جناب جی کشن ریڈی فیسٹویل کا افتتاح کریں گے۔
فیسٹویل کا مقصد عام لوگوں کو نادر موسیقی آلات کا استعمال کرنے والوں کے بارے میں بیدار کرنا اور ایسے گمنام فنکاروں کو سامنے لانا ہے جو شہرت سے دور رہ جاتے ہیں۔ سنگیت ناٹک اکیڈمی کی یہ انوکھی کوشش ہے ، ہندوستان کے پرفارمنگ فنون میں نئی جان ڈالی جائے گی اور یہ کوشش موسیقی کے عالمی دن کی تقریبات سے آگے بھی جاری رکھی جائیں گی۔
ہندوستان کے کونے کونے میں موسیقی کی لہریں ہیں، یہ ایک عام منظر ہے کہ بانسری بجانے والے اور کلیپر والے کھلے آسمان کے نیچے موسیقی کی تانیں بکھیرتے ہیں اور ہماری روز مرہ کی زندگی کی بھاگ دوڑ میں تھوڑی سی دیر کے لئے ہمیں سکون مل جاتا ہے۔ لیکن ان لوگوں کا کوئی شکریہ ادا نہیں کرتا۔ ہمارے ملک میں انوکھے آلات موسیقی بھی بھاری تعداد میں نظر آتے ہیں جو سرپرستی اور مواقع کے فقدان میں کہیں کھولے جارہے ہیں۔
اس فیسٹویل کے لئے گمنام فنکاروں کی تلاش کا اہتمام کیا گیا تھا۔ امیدواروں سے کہا گیا تھا کہ وہ اپنے فن کی ایک چھوٹی کلپ اور اپنی تفصیلات روانہ کریں۔ ممتاز اداروں ثقافتی مراکز، این این اے انعام یافتگان اور ممتاز موسیقاروں سے درخواست کی گئی تھی کہ وہ اس طرح کے گمنام باصلاحیت فنکاروں کی کھوج میں مدد کریں۔ تمام درخواستوں پر غور کرنے کے بعد اور سفارشات کو دیکھنے کے بعد اکیس جون سے پچیس جون تک کے پانچ روزہ فیسٹویل کے لئے پچہتر فنکاروں کو منتخب کیا گیا۔
ایک پانچ روزہ ورکشاپ کا اہتمام کیا گیا ہے جو تعلیمی نوعیت کی بھی ہوگی اور ایک دوسرے سے ملنے کا موقع بھی فراہم کرے گی۔ ملک بھر سے فنکار اس فیسٹویل میں حصہ لیں گے۔
اکیڈمی کی رابندر بھون میں ایک گیلری ہے جہاں موسیقی کے آلات ، مکھوٹے اور کٹھ پتلیاں موجود ہیں۔ فیسٹیول کے ہر روز موسیقی کے آلات تیار کرنے کا لائیو مظاہرہ کیا جائے گا۔ داخلہ مفت ہوگا۔
امور صارفین، خوراک اور عوامی تقسیم کی وزارت
پی ایم جی کے وائی اسکیم 2021 کے تحت این ایف ایس اے کے 80 کروڑ سے زائد مستفیدین کو اضافی 80 ایل ایم ٹی غلہ فراہم کیا جائے گا
وزیر اعظم نریندر مودی کی غریبوں سے وابستگی اور کوڈ 19 کی صورتحال کے پیش نظر غریبوں اور ضرورتمندوں کو درپیش مشکلات کو دور کرنے کے لئے حکومت ہند نے مئی اور جون 2021 کے لیے پی ایم جی کے وائی اسکیم کا اعلان کیا ہے
این ایف ایس اے اور پی ایم جی کے وائی اسکیم کے لئے مئی اور جون 2021 میں ریاستوں/ مرکز کے زیر انتظام ریاستوں کو تقریباً 179 ایل ایم ٹی غذائی اجزاء مہیا کی جائیں گی: جناب پانڈے
حکومت ہندکے ماتحت فوڈ کارپوریشن آف انڈیا مکمل طور پر تیار ہے اور اس کے پاس اناج کے وافر ذخیرے دستیاب ہیں: سکریٹری ، ڈی ایف پی ڈی
نئی دہلی۔ 24 اپریل وزیر اعظم نریندر مودی کی غریبوں سے وابستگی اور کووڈ 19 کی صورتحال کی وجہ سے غریبوں اور ضرورت مندوں کو درپیش مشکلات کو دور کرنے کے لیےحکومت ہند نے مئی اور جون 2021 کے مہینے کے لئے پی ایم جی کے وائی اسکیم کا اعلان کیا ہے۔ سکریٹری برائے محکمہ خوراک و عوامی تقسیم جناب سدھانشو پانڈے نے آج میڈیا کے افراد سے بات چیت کے دوران پردھان منتری غریب کلیان انیہ یوجنا کا اعلان کیا۔
اس اسکیم کے تحت نیشنل فوڈ سیکیورٹی ایکٹ ، 2013  کے زمرے میں آنے والے تقریباً 80 کروڑ مستحقین کو ہر ماہ 5 کلوگرام مفت اناج فراہم کرنے کا فیصلہ کیا گیا ہے۔ یہ مختص اناج "پردھان منتری غریب کلیان انیہ یوجنا "  کی طرح اگلے دو مہینوں یعنی مئی اور جون 2021 کے لئے این ایف ایس اے اناج مختص کیا جائے گا۔
جناب پانڈے نے اپنے افتتاحی کلمات میں بتایا کہ فوڈ کارپوریشن آف انڈیا مئی اور جون 2021 کے لیے متعلقہ ریاستی /مرکز کے زیر انتظام ریاستی حکومتوں کو ان کے مختص این ایف ایس اے کے علاوہ اضافی 80 ایل ایم ٹی اناج مہیا کرائے جائیں۔
جناب پانڈے نے کہا کہ این ایف ایس اے اور اس اسکیم کے لئے مئی اور جون 2021 میں تقریبا 179 ایل ایم ٹی غذائی اجزاء فراہم کی جائیں گی جس کے لئے ایف سی آئی مکمل طور پر تیار ہے اور اسے ریاستوں / ریاستوں میں اناج کے وافر ذخیرے دستیاب ہیں۔
انہوں نے مزید کہا کہ خریف مارکیٹنگ کے سیزن 21-2020 میں خریدی جانے والی اشیائے خوردونوش اور ربیع مارکیٹنگ سیزن 21-2020 میں جاری خریدکے ذخیرے کی مجوزہ نقل و حمل میں اس مدت کے دوران کسی بھی قسم کی ضروریات کا خیال رکھا جائے گا۔
اس خصوصی اسکیم کے تحت ، این ایف ایس اے کی دونوں اقسام ، یعنی انتیودے انیہ یوجنا  اور ترجیحی گھریلو افراد  میں شامل تقریبا 80 کروڑ مستفیدین کو این ایف ایس اے کے تحت ان کی مقررہ مقدار ماہانہ فی کس 5 کیلو گرام مفت اناج  کا ایک اضافی کوٹہ فراہم کیا جائے گا۔
سکریٹری موصوف نے بتایا کہ 21-2020 کے دوران ، حکومت ہند نے پی ایم جی کے اے وائی  اور پی ایم جی کے اے وائی -II  کا اعلان کیا تھا جس کے تحت ایف سی آئی کے ذریعہ متعلقہ ریاستی / مرکز کے زیر انتظام ریاستی حکومتوں کو 104 ایل ایم ٹی گندم اور 201 ایل ایم ٹی چاول یعنی کل 305 ایل ایم ٹی غلہ کامیابی کے ساتھ فراہم کیا گیا تھا۔
پی پی ٹی کے لیے یہاں کلک کریں
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض (

U-3943
(Visitor Counter : 177
صدر جمہوریہ کا سکریٹریٹ
رام نومی کے موقع پر صدر جمہوریہ کا تہنیتی پیغام
20 اپریل، نئی دہلی: صدر جمہوریہ جناب رام ناتھ کووند نے رام نومی کے موقع پر اپنے پیغام میں کہا:
’’رام نومی کے مبارک موقع پر میں تمام اہل وطن کو دلی مبارکباد اور نیک خواہشات پیش کرتا ہوں۔
بھگوان شری رام کے جنم دن کو رام نومی کے طور پر بڑے جوش و خروش کے ساتھ منایا جاتا ہے۔ جب ہم انصاف اور انسانی وقار کے لیے جدوجہد کرتے ہیں تو ہمیں مریادا پرش شری رام کے آئیڈیلز میں پناہ ملتی ہے۔ بھگوان شری رام نے ہمیں راست بازی کی زندگی گزارنے کا طریقہ سکھایا ہے۔ ان کی ساری زندگی اور ان کی راست بازی، سچائی، اور اعتدال پسندی کی تعلیمات سے ہمیں تحریک ملتی ہے۔
اس موقع پر آئیے، بھگوان رام کے نظریات کو اپنی زندگیوں میں شامل کرنے اور ایک درخشاں بھارت کی تعمیر کے لیے متحدہ کوششیں کرنے کا عہد کریں۔‘‘
صدر جمہوریہ کا پیغام ہندی میں پڑھنے کے لیے یہاں کلک کریں۔
خواتین اور بچوں کی ترقیات کی وزارت
بچوں کی دیکھ بھال کے ادارے
خواتین اور بچوں کی ترقی کی مرکزی وزیر محترمہ اسمرتی زوبن ایرانی نے آج لوک سبھا میں ایک تحریری جواب میں بتایا کہ خواتین اور بچوں کی ترقی کی وزارت جووینائل جسٹس   کا بندو بست کرتی ہے ۔جو بچوں کے تحفظ ، سلامتی ،وقار ،عزت اور بچوں کی نشو نما کو یقینی بنانے کے لئے بنیادی قانون سازی ہے ۔یہ قانون، دیکھ بھال اور تحفظ کی ضرورت میں بچوں کو تحفظ فراہم کرتی ہےاوردیکھ بھال، تحفظ ،ترقی ،علاج اور سماجی اعتبارسے دوبارہ انضمام کے ذریعہ کے ذریعہ بچوں کی بنیادی ضرورتیں پوری کرکے قانون کے ساتھ ان کے تنازعہ کے حل میں تحفظ بھی فراہم کرتاہے۔یہ بچوں کے بہترین مفاد کے تحفظ کے لئے دیکھ بھال اور تحفظ کے معیارات کی تشریح کرتا ہے۔
جوینائل جسٹس قانون 2015  کے تحت بچوں کی بہبود سے متعلق کمیٹیوں کو بااختیار بنایا گیا ہے تاکہ وہ بچوں کے بہترین مفاد کو دھیان میں رکھتے ہوئے دیکھ بھال اور تحفظ کی ضرورت میں بچوں سے متعلق فیصلہ کریں ۔انہیں یہ بھی اختیار دیا گیا ہے کہ وہ بچوں کی دیکھ بھال کے اداروں کی نگرانی کریں ۔اسی طرح جووینائل جسٹس بوڈس کو قانون  کے ساتھ تنازعہ کی صورت میں بچوں کی بہبود سے متعلق فیصلے کرنے کے لئے بااختیار بنایا گیا ہے۔ قومی اور ریاستی سطح پر جووینائل جسٹس عدالت 2015 بچوں کے حقوق کے تحفظ کے لئے قومی /ریاستی کمیشن فراہم کرتا ہے تاکہ قانون کی دفعہ 109 کے نفاذ کی نگرانی کی جاسکے۔بچوں کے حقوق کے تحفظ کے لئے قومی کمیشن  2007 میں تشکیل دیا گیا تھا تاکہ سبھی بچوں کے حقوق کے تحفظ کو یقینی بنایا جاسکے۔
جووینائل جسٹس  قانون 2015 کی دفعہ 54 کے تحت ریاستی سرکاروں کومعائنہ کمیٹیاں مقرر کرنا پڑتا ہے اور دفعہ 53 کے تحت ان کے معیارات کو برقرار رکھنے کے لئے ادارے کے بنیادی سہولیات کا جائزہ لینا ہوتا ہے۔ جووینائل جسٹس قانون 2015 کی دفعہ 32 سے34 میں بھی غیر رپورٹنگ اور جرمانے کے لئے جرائم سمیت لازمی رپورٹنگ کے لئے طریقہ کار کا ذکر کیا گیا ہے۔2021 میں جووینائل جسٹس قانون میں ترامیم نے بچوں کے تحفظ اور دیکھ بھال کے لئے ضلع مجسٹریٹ کو ماڈل اتھارٹی بنادیا ہے۔ ضلع مجسٹریٹ کو بچوں کی دیکھ بھال کے ادارے کا معائنہ کرنے کا بھی اختیار حاصل ہے۔
اس کے علاوہ وزارت مستقل طور پر ریاست /مرکز کے زیر انتظام علاقوں کی حکومتوں کے ساتھ پیروی کرتی ہےتاکہ اس بات کو یقینی بنایا جاسکے کہ بچوں کی دیکھ بھال کرنے والے ادارے سی سی آئی جووینائل جسٹس قانون 2015 کی شقوں کے مطابق دیکھ بھال کے معیارات پر عمل پیراں ہوں۔تمام ریاستوں /مرکز کے زیر انتظام علاقوں کو تمام بچوں کی دیکھ بھال کے اداروں کے لازمی معائنہ سے متعلق مختلف ایڈوائڈریز بھی جاری کی گئی ہیں۔
وزارت مرکز کی اسپونسر والی اسکیم مشن وتسالیہ نافذ کررہی ہے تاکہ دیکھ بھال کی ضرورت میں اور مشکل حالات میں نیز بچوں کے تحفظ کے اداروں میں ،بچوں کے لئے خدمات کی فراہمی کے لئے ،ریاستوں اور مرکز کے زیر انتظام علاقوں کی سرکاروں کی مدد کی جاسکے جو صحت کی دیکھ بھال کاؤنسلنگ ،پیشہ ورانہ تربیت ،ری کریشن تک رسائی مناسب تعلیم ،بورڈنگ اور لاجنگ کے لئے امداد فراہم کرتا ہے اس اسکیم کے رہنما خطوط کے تحت ریاستوں/ مرکزی کے زیر انتظام علاقوں کو ہدایت دی گئی ہے کہ وہ سی سی آئی اسٹاف اور ریاست اور ضلع سطح پر تعینات دیگر عملے کی تقرری سے قبل ان کی لازمی پولیس تصدیق کرلیں تاکہ اس طرح کے استحصال کو روکا جاسکے ۔
صحت اور خاندانی بہبود کی وزارت
ریاستوں اور مرکز کے انتظام والے علاقوں میں کووڈ- 19 ویکسین کی تازہ ترین صورت حال
ریاستوں اور مرکز کے انتظام والے علاقوں کو 107.22 کروڑ سے زیادہ کووڈ سے بچاؤ کے ٹیکے دستیاب کرائے گئے
ریاستوں اور مرکز کے انتظام والے علاقوں کے پاس اب بھی 12.75 کروڑ سے زیادہ باقی بچی اور غیر استعمال شدہ خوراکیں موجود ہیں
مرکزی حکومت پورے ملک میں کووڈ-19 ٹیکہ کاری کی رفتار کو بڑھانے اور اس کے دائرہ کار میں وسعت لانے کے لئے عہدبستہ ہے۔ کووڈ- 19 ٹیکہ کاری کے ہمہ گیر نئےمرحلے یعنی سب کو ویکسین لگائے جانے کا آغاز21 جون 2021کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کیاگیا ہے،ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت،ریاستوں اور مرکز کے زیر انتظام علاقوں کوکووڈ-19 ویکسین مفت دستیاب کراکر ، ان کی مدد کررہی ہے۔ سبھی کو کووڈ- 19 سے بچاؤ کا ٹیکہ لگائے جانے کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئی خوراک
|
|
1,07,22,89,365
|
|
بچی ہوئی دستیاب خوراک
|
|
12,75,29,984
بھارت سرکار  اور ریاستی سرکارکے ذریعےبراہ راست خریداری زمرے کے تحت ریاستوں و مرکز کے زیر انتظام علاقوں کو اب تک 107.22 کروڑ سے زیادہ  ٹیکےفراہم کرچکی ہے۔
ریاستوں/ مرکز کے زیر انتظام علا قوں کے پاس ابھی12.75کروڑ سے زیادہ  غیراستعمال شدہ ٹیکے موجود ہیں، جنہیں استعمال میں لایا جانا ہے۔
۔۔۔۔۔۔۔۔۔۔۔۔۔۔۔۔۔۔

U-12159
(Visitor Counter : 126
وزارتِ تعلیم
مرکزی وزراء محترمہ نرملا سیتارامن اور جناب دھرمیندر پردھان 17 اگست 2023 کو پوری اور بھونیشور میں مختلف پروگراموں میں شرکت کریں گے
تعلیمٹ ہنرمندی کے فروغ اور انترپرینیورشپ کے مرکزی وزیر جناب دھرمیندر پردھان اور خزانہ اور کارپوریٹ امور کی مرکزی وزیر محترمہ نرملا سیتا رمن کل 17 اگست 2023  کو پوری اور بھونیشور میں مختلف اہم پروگراموں میں شرکت کریں گے۔
دونوں مرکزی وزراء ملک کی وراثت اور ترقی کے لیے وقف ’میری ماٹی میرا دیش‘ پروگرام میں حصہ لے کر دن کے پروگرام کا آغاز کریں گے۔ اس کے علاوہ، وہ منددرج ذیل پروگراموں میں شرکت کریں گے۔
- شری مندر میں درشن: جمعرات کو صبح 7 بجے، دونوں مرکزی وزراء معروف شری مندر میں درشن کریں گے اور سینکڑوں سال پرانی روایت کا احترام کرتے ہوئے مندر کے روحانی دورے میں شامل ہوں گے۔
- سینڈ آرٹسٹ سدرشن پٹنائک کے ذریعہ ’’میری ماٹی میرا دیش‘‘ پر سینڈ آرٹ: صبح تقریباً 8 بجے کے ، ممتاز سینٹ آرٹسٹ سدرشن پٹنائک کے ذریعہ’میری ماٹی میرا دیش‘ تھیم پر بنائے گئے سینڈ آرٹ کو دیکھیں گے۔ یہ دلکش پرفارمنس بلیو فلیگ بیچ، مے فیئر، پوری میں منعقد کی جائے گی۔
- شجر کاری مہم اور پنچ پرن میں شرکت: صبح 9 بجے مرکزی وزرا پوری میں پنتھاکٹا کے قریب سینٹرل سنسکرت یونیورسٹی کے شری سداشیو کیمپس کے رہائشی کمپلکس میں ایک شجرکاری مہم کے پروگرام میں شرکت کرکے پنچ پرن لیں گے۔
- معروف مجاہدآزادی شہید جئی راج گرو کی جائے پیدائش کا دورہ اور امرت کلش یاترا: صبح تقریباً 10:15 بجے، دونوں مرکزی وزراء پوری ضلع کے برہرے کُرشنا پور میں عظیم مجاہدآزادی شہید جئی راج گرو کی جائے پیدائش جائیں گے اور امرت کلش یاترا کا آغاز کریں گے۔
- کووی اور دیسیا زبانوں میں کتاب کا اجرا: بعد میں دونوں مرکزی وزراء بھونیشور آئیں گے۔ وہ بھونیشور کے ہوٹل مے فیئر میں کووی اور دیسیا زبانوں میں دو کتابوں کا اجراء کریں گے۔ یہ دونوں کتابیں لسانی حدود کے پار علم کو پھیلانے میں معاون ثابت ہوں گی۔
- 20ویں قومی چارٹرڈ اکاؤنٹنٹس کانفرنس کا افتتاح: دن کی تقریبات کا اختتام شام 4:30 بجے بھونیشور کے ایس او اے یونیورسٹی آڈیٹوریم میں معززین کے ذریعہ 20ویں قومی چارٹرڈ اکاؤنٹنٹس کانفرنس کے افتتاح کے ساتھ ہوگا، جو دانشورانہ تبادلے اور پیشہ ورانہ ترقی کو فروغ دے گی۔
دونوں مرکزی وزراء کا پروگرام ہماری وراثت کو محفوظ رکھنے، ہماری مادر وطن سے جڑنے اور ماحولیات اور ہماری قوم کے تئیں ذمہ داری کے احساس کو فروغ دینے میں مدد کرے گا۔
۔۔۔۔۔۔۔۔۔۔۔
ش ح۔ف ا۔ ن ا۔
U- 8466
(Visitor Counter : 41
محنت اور روزگار کی وزارت
‘‘ صحت مند افرادی قوت کی مدد کے ساتھ خود کفیل ہندوستان کی تعمیر کی جائے گی ’’: بھوپیندر یادو
محنت اور روزگار کے مرکزی وزیر نے7سے 21جون تک منعقد ہونے والے ای ایس آئی سی یوگ پکھواڑے کا آغاز کیا
محنت اورروزگاراورماحولیات ، جنگلات اور آب وہوامیں تبدیلی کے مرکز ی وزیر جناب بھوپیندریادو نے آج نئی دہلی میں بسئی داراپورمیں ای ایس آئی سی اسپتال کے مقام پر ‘ای ایس آئی سی ’یوگ پکھواڑے کا افتتاح کیا ۔ یہ یوگ پکھواڑہ 21جون 2022کو یوگ کے بین الاقوامی دن کے موقع پر اختتام پذیرہوجائے گا۔ اس موقع پر ای ایس آئی سی کے سبھی دفاتراور اسپتال آن لائن وسیلے کے ذریعہ خاص تقریب سے جڑجائیں گے ۔
اس سال یوگ کے بین الاقوامی کے دن -2022کا موضوع ہے ‘‘انسانیت کے لئے یوگ ’’۔اس موضوع کے ساتھ ای ایس آئی سی یوگ پکھواڑہ منارہاہے تاکہ کارکنان کے مابین یوگ کو فروغ دیاجاسکے ۔
اس موقع پراپنے خطاب میں مرکزی وزیرنے مطلع کیا کہ یوگ پکھواڑے کے دوران ، ای ایس آئی سی اپنے 160ای ایس آئی اسپتالوں اور64علاقائی اورسب –ریجنل دفاترکے توسط سے صنعتی کلسٹرس میں کارکنان اوران سے متعلقہ افراد کے لئے روزانہ یوگ کیمپوں کا انعقاد کرے گا۔
یوگ پکھواڑے کے دوران 1000سے زیادہ یوگ کیمپوں کاانعقاد کئے جانے کا امکان ہے ۔ اوراس کے ساتھ ساتھ کارکنان کے رہائشی علاقوں اور بستیوں میں صفائی ستھرائی سے متعلق مہم بھی چلائی جائیگی ۔ سبھی ای ایس آئی سی اسپتال کارکنان کی کم از کم دو رہائشی بستیوں اور علاقوں میں صفائی ستھرائی سے متعلق مہم چلائیں گے ۔ کارکنان کے لئے ای ایس آئی اسپتالوں میں صحت کی خصوصی جانچ سے متعلق کیمپ اور بیماریوں اور ان سے بچنے کی احتیاطی تدابیرکے بارے میں بات چیت کا بھی انعققاد کیاجائے گا۔
جناب بھوپیندریادو نے اپنے خطاب میں طبی دیکھ بھال کے ساتھ ساتھ بیماریوں سے بچنے کی تدابیر اختیارکرنے پر زوردیا۔ انھوں نے مزید کہاکہ بیماریوں سے بچاؤکے لئے یوگ بہت کارگرہے ۔ صبح کے وقت باضابطہ طورپریوگ کرنے سے جسم صحت مند رہتاہے ۔
انھوں نے کہاکہ صحت مند افرادی قوت کی مدد سے صحت مند ہندوستان کی تعمیر کی جائیگی اورخود کفیل بھارت ایک صحت مندبھارت کے ذریعہ تعمیر کیاجائے گا۔
ای ایس آئی سی کے ڈائرکٹرجنرل جناب مکھ میت ایس بھاٹیہ ، محنت اور روزگارکی وزارت کے جوائنٹ سکریٹری جناب آرکے گپتا ، فائننشیل کمشنر محترمہ ٹی ایل یادین چیف وجیلینس آفیسر جناب منوج کمارسنگھ ، میڈیکل سپرنٹینڈینٹ اورای ایس آئی سی کے دیگرافسران بھی اس موقع پر موجود تھے ۔
ای ایس آئی سی میں آیوش
قدیمی اور روایتی طریقہ علاج کو فروغ دینے کی غرض سے ، ملک بھرمیں ای ایس آئی اسکیم کے تحت اسپتالوں اور ڈسپنسریوں میں آیوش کے کل 329یونٹوں میں کام کاج ہورہاہے ۔ جہاں آیوروید ، یوگ ، یونانی ، سدھا ، ہومیوپیتھی نظام اور طریقہ علاج کے ذریعہ بیمہ شدہ کارکنان اوران سے متعلقہ افراد کا علاج کیاجارہاہے ۔
وزیراعظم کا دفتر
بہترین مثال پیش کرتے ہوئے وزیراعظم نے مملاپورم ساحل کی صفائی کی
ماحول کو صاف رکھنے کی کوشش کے تحت مثال پیش کرتے ہوئے ساحل پر پھیلا ہوا کچرا اور پلاسٹک اٹھایا
نئی دہلی،12 اکتوبر / سووچھ بھارت کے لیے کوشاں وزیراعظم جناب نریندر مودی نے آج ایک بار پھر ملک کے سامنے مثال پیش کیا کہ ہر ایک فرد کو اپنے آس پاس کے علاقں کو صاف ستھرا رکنے کے لیے کوشش کرتے رہنا چاہیے۔
مملاپورم کے ساحل پر صبح کی تفریح کرنے نکلے وزیراعظم جناب مودی نے 30 منٹ سے بھی زیادہ وقت تک وہاں پھیلے پلاسٹک اور کچرے کو یکجا کیا۔
بعد ازاں انہوں نے ٹوئیٹ کیا، ‘‘آج صبح مملاپورم کے ساحل پر گیا۔ وہاں تقریباً 30 منٹ سے بھی زیادہ وقت تک رہا۔ وہاں پھیلے پلاسٹک اور کچرے کو یکجا کیا اور ہوٹل ملازم جے راج کو جمع کیا ہوا کچرا دے دیا۔ ہم یہ یقینی بنائیں کہ ہمارے عوامی مقامات صاف ستھرے رہیں! آیئے ہم یہ بھی یقینی بنائیں کہ ہم فٹ اور تندرست رہیں۔’’
۔۔۔۔۔۔۔۔۔۔۔۔۔۔۔۔
(م ن ۔ رض۔ م ت ح(
U-4569
(Visitor Counter : 37
امور داخلہ کی وزارت
سائبر دھوکہ دہی ہیلپ لائن
امور داخلہ کے وزیر مملکت جناب اجے کمار مشرا نے آج راجیہ سابھا میں ایک سوال کے تحریری جواب میں بتایا کہ وزارت داخلہ نے ایک ٹول فری ہیلپ لائن نمبر ‘1930’  کو ‘‘سٹیزن فنانشل سائبر فراڈ رپورٹنگ اینڈ مینجمنٹ سسٹم’’ ماڈیول پر مالی دھوکہ دہی کی فوری اطلاع دینے اور ‘‘نیشنل سائبر کرائم رپورٹنگ پورٹل’’  پر سائبر کرائم کے واقعات درج کرنے میں مدد حاصل کرنے کے لیے فعال کیا ہے۔ نیشنل کرائم ریکارڈ بیورو  کے ذریعہ رکھے گئے اعداد و شمار کے مطابق، اس ہیلپ لائن پر 30 اگست 2019 سے 30مارچ2022 تک کل 175494 مالی دھوکہ دہی کی شکایات موصول ہوئی ہیں۔ اس طرح کی شکایات کو متعلقہ ریاست/مرکز کے زیر انتظام علاقے کی قانون نافذ کرنے والی ایجنسیاں سنبھالتی ہیں۔ این سی آر بی موصول ہونے والی شکایات میں سے نمٹائی گئی شکایات کی تعداد کے بارے میں کوئی خاص ڈیٹا برقرار نہیں رکھتا ہے۔
۔ ۔ ۔ ۔ ۔ ۔ ۔ ۔ ۔
(ش ح۔ا ک۔ ر ب (
U. No. : 3952
(Visitor Counter : 737
وزارت خزانہ
بالواسطہ ٹیکس اور کسٹمز کے مرکزی بورڈ  نے کسٹم کا بین الاقوامی دن ، 2023 منایا
نئی دلی، 27 جنوری، 2023 / بالواسطہ ٹیکس اور کسٹمز کے مرکزی بورڈ  اور اس کی تمام فیلڈ فارمیشنوں نے آج کسٹم کا بین الاقوامی دن ، 2023 منایا۔ اس سال کا موضوع ، جیسا کہ ورلڈ کسٹمز آرگنائزیشن  نے دیا ہے ’’اگلی نسل کی پرورش: کسٹمز میں اپنی معلومات ایک دوسرے کو فراہم کرنے اور پیشہ ورانہ شان کو فروغ دینا‘‘۔
اس کا جشن منانے کے لیے نئی دلی کے نارتھ بلاک میں وزارت خزانہ،نے آج دوپہر ایک تقریب کا انعقاد کیا ، جس میں فیلڈ فارمیشنز نے ورچوئل وسیلے سے شرکت کی۔ تقریب میں سی بی آئی سی کے چیرمین وویک جوہری اور بورڈ کے ارکان نے شرکت کی۔
چیئرمین سی بی آئی سی نے اس موقع پر محکمہ کے تمام افسران کو مبارکباد دی۔ انہوں نے افسران پر زور دیا کہ وہ اپنے کام کاج میں موضوع کے جذبے کو شامل کریں۔ چیئرمین نے افسران کو معلومات کے تبادلے کا ماحول پیدا کرنے اور اس کے نتیجے میں فیصلہ سازی کے معیار کو بڑھانے کے لیے سیلوز اور ہر سطح پر بات چیت کرنے کی تلقین کی۔ اس مقصد کے لیے ہر نئے خیال کی قدر کی جانی چاہیے اور اسے ہمارے تناظر میں قابل عمل بنانے کے لیے ڈھالنا چاہیے۔ چیئرمین نے اپنے روز مرہ ے کامکاج میں سبھی متعلقہ فریقوں کے ذریعے کسٹمز کے کام کاج میں فخر محسوس کرنے کی اہمیت پر زور دیا۔
سی بی آئی سی کے 19 افسران اور پرائیویٹ شعبے کے ایک نمائندے کو آج کے دن خوبیوں کے ڈبلیو سی او سرٹیفیکیٹ آف میرٹ سے نوازا گیا، انہیں ڈبلیو سی او کی طرف سے اختیار کیے گئے اس سال کے موضوع کے تعلق سے کسٹمز کام کاج کی جانب ان کے تعاون کے اعتراف میں یہ ایوارڈ دیا گیا ہے۔
وزارت دفاع
ڈی آر ڈی او کے ذریعے ہائی اسپیڈ ایکس پینڈیبل ایریئل ٹارگیٹ ابھیاس کی کامیابی کے ساتھ پرواز کا ٹیسٹ
اہم نکات:
- ابھیاس کو ڈی آر ڈی او کے ایروناٹیکل ڈیولپمنٹ ایسٹیب لشمنٹ ، بنگلورو کے ذریعے ڈیزائن اور تیار کیا گیا ہے۔
- موجودہ پرواز کا ٹیسٹ ترقیاتی پرواز کی مشق کے تحت کیا گیا ہے۔
ابھیاس – ہائی اسپیڈ ایکس پینڈیبل ایریئل ٹارگیٹ  کا آج اوڈیشہ میں خلیج بنگال کے ساحل پر انٹیگریٹیڈ ٹیسٹ رینج ، چاندی پور سے ڈیفنس ریسرچ اینڈ ڈیولپمنٹ آرگنائزیشن  کے ذریعے کامیابی کے ساتھ پرواز کا ٹیسٹ کیا گیا۔ اس گاڑی کا استعمال مختلف میزائل نظام کے تجزیہ کے لیے ہوائی ہدف کے طور پر کیا جا سکتا ہے۔ ٹارگیٹ ایئرکرافٹ کی کارکردگی کی نگرانی ٹیلی میٹری اور راڈار اور الیکٹرو آپٹیکل ٹریکنگ سسٹم  سمیت مختلف ٹریکنگ سنسر کے ذریعے کی گئی۔
وزیر دفاع جناب راجناتھ سنگھ نے ابھیاس کے کامیابی کے ساتھ پرواز کے ٹیسٹ کے لیے ڈی آر ڈی او کو مبارکباد دی۔ موجودہ پرواز کا ٹیسٹ ترقیاتی پرواز کی مشق کے تحت کیا گیا ہے۔ ہندوستانی صنعتوں کے لیے گاڑی کی پیداوار کے لیے دلچسپی کا اظہار پہلے ہی جاری کیا جا چکا ہے۔ ملک میں تیار کردہ یہ ٹارگیٹ ایئرکرافٹ ایک بار تیار ہونے کے بعد ہندوستانی مسلح افواج کے لیے ہائی اسپیڈ ایکسپینڈیبل ایریئل ٹارگیٹ  کی ضروریات کو پورا کرے گا۔
ابھیاس کو ڈی آر ڈی او کے ایروناٹیکل ڈیولپمنٹ ایسٹیب لشمنٹ  بنگلورو کے ذریعے ڈیزائن اور تیار کیا گیا ہے۔ ایئر وہیکل کو ٹوئن انڈر سلنگ بوسٹر کا استعمال کرکے لانچ کیا جاتا ہے جو گاڑی کو ابتدائی سرعت فراہم کرتے ہیں۔ یہ گیس ٹربائن انجن کے ذریعے چلائے جاتے ہیں جو سب سونک رفتار سے لمبی اینڈیورنس پرواز کو بنائے رکھتا ہے۔ ٹارگیٹ ایئرکرافٹ رہنمائی اور کنٹرول کے لیے فلائٹ کنٹرول کمپیوٹر  کے ساتھ نیوی گیشن کے لیے ایم ای ایم ایس پر مبنی انرشیئل نیوی گیشن سسٹم  سے لیس ہے۔ گاڑی کو پوری طرح سے خود مختار پرواز کے لیے پروگرام کیا گیا ہے۔ لیپ ٹاپ پر مبنی گراؤنڈ کنٹرول اسٹیشن  کا استعمال کرکے ہوائی گاڑی کا چیک آؤٹ کیا جاتا ہے۔
ڈپارٹمنٹ آف ڈیفنس ریسرچ اینڈ ڈیولپمنٹ کے سکریٹری اور ڈی آر ڈی او کے چیئرمین ڈاکٹر جی ستیش ریڈی نے بھی ’ابھیاس‘ کی کامیاب پرواز کے ٹیسٹ سے جڑی ٹیموں کو مبارکباد پیش کی اور اس کی درستگی اور اثر انگیزی کو دیکھتے ہوئے اسے فورس ملٹی پلائر قرار دیا۔